Az állatok egy része stresszmentesen éli meg a különféle sebvédelmi eszközök viselését, azonban egyesek bánatossá válnak viselésük alatt, nem hajlandóak benne enni, inni vagy minden áron meg akarnak szabadulni tőlük. A zavart viselkedés legtöbb alkalommal csak átmeneti, pár nap alatt hozzászoknak a viselésükhöz. Szigorú felügyelet mellett levehető a gallér rövidebb időre vagy evés időtartama alatt, de az alapvető szabály az, ha a gazdi nem tudja figyelni az állatot, akkor viselnie kell a védőeszközt még akkor is, ha ez számára kissé kényelmetlen.